Incident v Gleiwitzu
Incident v Gleiwitzu je bil uprizorjen napad na nemško radijsko postajo "Sender Gleiwitz" v Gleiwitzu (Zgornja Šlezija, Tretji rajh, danes Gliwice na Poljskem) na večer 31. avgusta 1939. Provokacija je bila ena od več akcij Operacije Himmler, s katero je nacistična Nemčija želela uprizoriti poljsko agresijo proti njej in s katero je pred svetom opravičila posledično invazijo na Poljsko.